*SAISTOŠO NOTEIKUMU PROJEKTS*

**Grozījumi Alūksnes novada domes 2019. gada 26. septembra saistošajos noteikumos Nr. 13/2019 “Par materiālo atbalstu bāreņiem un bez vecāku gādības palikušiem bērniem un audžuģimenēm”**

*Izdoti saskaņā ar*

*likuma “Par palīdzību dzīvokļa*

*jautājumu risināšanā” 25.2 panta pirmo un*

*piekto daļu, Ministru kabineta 2005. gada 15. novembra*

 *noteikumu Nr. 857 “Noteikumi par*

*sociālajām garantijām bārenim un bez*

*vecāku gādības palikušajam bērnam, kurš ir*

*ārpusģimenes aprūpē, kā arī pēc ārpusģimenes*

*aprūpes beigšanās” 27., 30., 31., 31.1, 32. punktu*

*un Ministru kabineta 2018. gada 26. jūnija*

*noteikumu Nr. 354 “Audžuģimenes noteikumi”*

*78.1., 78.2. punktu,*

*Ministru kabineta 2009. gada 22. decembra*

*noteikumu Nr. 1549 “Kārtība, kādā piešķir*

*un izmaksā atlīdzību par audžuģimenes pienākumu*

 *pildīšanu” 2. punktu*

Izdarīt Alūksnes novada domes 2019. gada 26. septembra saistošajos noteikumos Nr. 13/2019 “Par materiālo atbalstu bāreņiem un bez vecāku gādības palikušiem bērniem un audžuģimenēm” šādus grozījumus:

1. Aizstāt 6. punktā skaitli un vārdu “25. novembra” ar skaitli un vārdu “15. novembra”.
2. Aizstāt 6. punkta 6.1. apakšpunktā vārdus “kurš ir divu valsts sociālā nodrošinājuma pabalstu apmērā, bet personai ar invaliditāti no bērnības – divu tai noteikto valsts sociālā nodrošinājuma pabalstu apmērā” ar skaitļiem un vārdiem “218,00 EUR apmērā un personai ar invaliditāti kopš bērnības 327,00 EUR.”
3. Aizstāt 6. punkta 6.2. apakšpunktā skaitli “250,00 ” ar skaitli “820,05”.
4. Aizstāt 6. punkta 6.3. apakšpunktā vārdus “kurš ir valsts sociālā nodrošinājuma pabalsta apmērā, bet personai ar invaliditāti no bērnības – tai noteiktā valsts sociālā nodrošinājuma pabalstu apmērā” ar skaitļiem un vārdiem “109,00 EUR apmērā un personai ar invaliditāti kopš bērnības 163,00 EUR.”
5. Aizstāt 6. punkta 6.4. apakšpunktā vārdu “dzīvokļa” ar vārdu “mājokļa”.
6. Aizstāt 7. punktā vārdu “dzīvokļa” ar vārdu “mājokļa”.
7. Aizstāt 7. punktā vārdus “un aizpilda izdevumu par mājokli veidlapu (pielikums)” ar vārdiem “par pēdējiem trīs iepriekšējiem kalendāra mēnešiem”.
8. Izteikt 8. punktu šādā redakcijā:

“8. Mājokļa pabalstu aprēķina, piemērojot 2020. gada 17. decembra Ministru kabineta noteikumu Nr. 809 “Noteikumi par mājsaimniecības materiālās situācijas izvērtēšanu un sociālās palīdzības saņemšanu” 3. pielikumā noteiktās mājokļa pabalsta aprēķināšanai noteiktās izdevumu pozīciju minimālās normas un piešķir par iepriekšējiem trīs mēnešiem. Mājokļa pabalstu izmaksā vienu reizi trīs mēnešos. Piešķirot mājokļa pabalstu, netiek vērtēti personas ienākumi un materiālais stāvoklis.”

1. Izslēgt 9., 10. un 11. punktu.
2. Aizstāt 12. punktā vārdu “dzīvokļa” ar vārdu “mājokļa”.
3. Aizstāt 20. punktā vārdus “prasību tiesā” ar vārdiem “tiesu izpildītājam izpildrīkojumu”.
4. Izslēgt pielikumu “Izdevumi par mājokli”.
5. Saistošie noteikumi stājas spēkā 2021. gada 1. jūlijā.

Domes priekšsēdētājs  A.DUKULIS

**Alūksnes novada domes saistošo noteikumu projekta “Grozījumi Alūksnes novada domes 2019. gada 26. septembra saistošajos noteikumos Nr. 13/2019 “Par materiālo atbalstu bāreņiem un bez vecāku gādības palikušiem bērniem un audžuģimenēm” paskaidrojuma raksts**

|  |  |
| --- | --- |
| **Paskaidrojuma raksta sadaļas** | **Informācija** |
| 1. Projekta nepieciešamības pamatojums  | No 2021. gada 1. janvāra ir palielināts noteiktais sociālais atbalsts bāreņiem un bez vecāku gādības palikušiem bērniem pēc pilngadības sasniegšanas, tādēļ ir nepieciešams veikt grozījums Alūksnes novada pašvaldības 2019. gada 26. septembra saistošajos noteikumos Nr. 13/2019 “Par materiālo atbalstu bāreņiem un bez vecāku gādības palikušajiem bērniem un audžuģimenēm” un noteikt sociālo atbalstu bāreņiem un bez vecāku gādības palikušiem bērniem atbilstoši normatīvajiem aktiem. |
| 2. Īss saistošo noteikumu projekta satura izklāsts | Noteikumos tiek grozīti pabalstu apmēri patstāvīgas dzīves uzsākšanai, sadzīves priekšmetu un mīkstā inventāra iegādei, ikmēneša izdevumiem un mājokļa pabalstam atbilstoši normatīvajos aktos noteiktajam. |
| 3. Informācija par plānoto projekta ietekmi uz pašvaldības budžetu  | Iepriekš minētie grozījumi sociālajam atbalstam bāreņiem un bez vecāku gādības palikušiem bērniem pēc pilngadības sasniegšanas tika pieņemti 2020. gada decembrī, tādēļ 2021. gada budžetā šī atbalsta palielinājums netika ieplānots. Papildus 2021. gadā nepieciešami 12000,00 EUR. |
| 4. Informācija par plānoto projekta ietekmi uz uzņēmējdarbības vidi pašvaldības teritorijā | Noteikumu grozījumi šo jomu neskar. |
| 5. Informācija par administratīvajām procedūrām | 5.1. Visas personas, kuras skar šo noteikumu piemērošana, var griezties Alūksnes novada Sociālo lietu pārvaldē, Uzvaras ielā 1, Alūksnē, Alūksnes novadā, vai Alūksnes novada pašvaldībā, Dārza ielā 11, Alūksnē, Alūksnes novadā.5.2. Ja Noteikumu projekts skar administratīvās procedūras, privātpersonas, pēc attiecīgā lēmuma saņemšanas no Alūksnes novada pašvaldības, šo lēmumu var pārsūdzēt mēneša laikā no tā spēkā stāšanās datuma Administratīvajā rajona tiesā, Voldemāra Baloža ielā 13A, Valmierā, LV-4201. |
| 6. Informācija par konsultācijām ar privātpersonām | Konsultācijas nav notikušas.  |

Domes priekšsēdētājs A.DUKULIS